জবি উপাচার্যের নামে ভুয়া ই-মেইল, সতর্ক করলো প্রশাসন
জগন্নাথ বিশ্ববিদ্যালয়ের (জবি) উপাচার্য অধ্যাপক ড. সাদেকা হালিমের নামে ভুয়া ই-মেইল অ্যাকাউন্ট তৈরি করে কে বা কারা বিভিন্ন মানুষকে স্ক্যাম মেসেজ পাঠানো হচ্ছে। এতে বিভ্রান্ত না হয়ে সবাইকে সতর্ক থাকার অনুরোধ জানিয়েছে প্রশাসন।

বৃহস্পতিবার (৪ এপ্রিল) জনসংযোগ দপ্তর থেকে পাঠানো এক সতর্কীকরণ বিজ্ঞপ্তিতে এ তথ্য জানানো হয়েছে।

বিজ্ঞপ্তিতে বলা হয়েছে, একটি অসাধু মহল profsadekahalim@gmail.com ই-মেইল অ্যাড্রেসটি থেকে বিভিন্ন ব্যক্তির কাছে স্ক্যাম মেসেজ পাঠাচ্ছে। এই ই-মেইলটি জগন্নাথ বিশ্ববিদ্যালয়ের উপাচার্যের নয় এবং এর সাথে জগন্নাথ বিশ্ববিদ্যালয়র কোনো প্রকার সংশ্লিষ্টতা নেই।

স্ক্যামের উদ্দেশ্যে তৈরি করা এই ই-মেইলটি জগন্নাথ বিশ্ববিদ্যালয়ের ভাবমূর্তি ক্ষুণ্ন করছে বলেও সতর্কীকরণ বিজ্ঞপ্তিতে বলা হয়েছে।

সবাইকে এই ভুয়া ই-মেইল থেকে আসা সব বার্তা পরিহার করে চলার জন্য এবং এ বিষয়ে সর্বোচ্চ সাবধানতা অবলম্বন করতে অনুরোধও করেছে বিশ্ববিদ্যালয় কর্তৃপক্ষ।

জগন্নাথ বিশ্ববিদ্যালয়ের (জবি) উপাচার্য অধ্যাপক ড. সাদেকা হালিমের নামে ভুয়া ই-মেইল অ্যাকাউন্ট তৈরি করে কে বা কারা বিভিন্ন মানুষকে স্ক্যাম মেসেজ পাঠানো হচ্ছে। এতে বিভ্রান্ত না হয়ে সবাইকে সতর্ক থাকার অনুরোধ জানিয়েছে প্রশাসন।